2018. gada 13. jūnijā Rīkojums Nr. 269

Rīgā (prot. Nr. 28 4. §)

**Par valsts īpašuma objekta Kuģu ielā 13, Rīgā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts nekustamo īpašumu (nekustamā īpašuma kadastra Nr. 0100 049 0081) – zemes vienību (zemes vienības kadastra apzīmējums 0100 049 0081) 1189 m2 platībā un būvi (būves kadastra apzīmējums 0100 049 0081 001) – Kuģu ielā 13, Rīgā.

2. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

3. Šā rīkojuma 1. punktā minētā nekustamā īpašuma sastāvā esošās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens